3. การประกอบธุรกิจของกลุ่มธุรกิจหลัก : ได้แก่ กลุ่มน้ำยางข้น และ กลุ่มเส้นด้ายยางยืด
กลุ่มน้ำยางข้น : (1) ลักษณะผลิตภัณฑ์หรือบริการ (ก) ผลิตภัณฑ์หลัก คือ น้ำยางพาราเข้มข้น
(Concentrated Latex)
ผลิตโดยการนำน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออกโดยกรรมวิธีผ่านเครื่องจักรกลปั่นแยกด้วยความเร็วสูง
น้ำยางข้นที่ได้จะมีคุณสมบัติโดยทั่วไป คือ มีความเข้มข้น 60% ของเนื้อยางแห้ง
สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปใช้ในการผลิตภัณฑ์อื่น ๆ ต่อไป
น้ำยางข้นจะถูกนำไปเป็นวัตถุดิบสำคัญในการผลิตถุงมือแพทย์ ถุงมือยาง ถุงยางอนามัย ฟองน้ำ
หัวนมยาง เส้นด้ายยางยืด กาว ลูกโป่ง และเครื่องมือวิทยาศาสตร์ เป็นต้น

(ข) ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ คือ บริษัทในกลุ่มน้ำยางข้น
จำนวน 5 บริษัท
อยู่ระหว่างการได้รับสิทธิพิเศษทางภาษีจากการส่งเสริมการลงทุนตามพระราชบัญญัติส่งเสริมการลงทุน
พ.ศ.2520 โดยการอนุมัติของคณะกรรมการส่งเสริมการลงทุน สิทธิพิเศษส่วนใหญ่ประกอบด้วย
: 1. ได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลาสามถึงแปดปี
นับแต่วันที่เริ่มมีรายได้จากการประกอบกิจการ 2.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล
3.
ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปีนับจากวันที่พ้นกำหนดที่ได้รับยกเว้นภาษีเงินได้นิติบุคคล

4. ได้รับอนุญาตให้หักค่าขนส่ง ค่าไฟฟ้า ค่าประปา
เป็นสองเท่าของค่าใช้จ่ายดังกล่าวเป็นระยะเวลาสิบปีนับแต่วันที่เริ่มมีรายได้จากการประกอบกิจการ
5.
ได้รับอนุญาตให้หักเงินได้พึงประเมินจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปีนับแต่วันที่เริ่มมีรายได้จากการประกอบกิจการ
ทั้งนี้ รายได้จากการส่งออกของปีนั้นๆ
จะต้องไม่ต่ำกว่ารายได้จากการส่งออกเฉลี่ยของสามปีย้อนหลังยกเว้นสองปีแรก (2)
การตลาดและภาวะการแข่งขัน (ก) นโยบายและลักษณะการตลาด 1. กลยุทธ์การแข่งขันที่สำคัญ

- รับคำสั่งซื้อล่วงหน้าในระยะเวลาสูงสุดไม่เกิน 3 เดือน :
เพื่อให้คาดการณ์ต้นทุนได้ใกล้เคียงความจริง และตั้งราคาขายในระดับที่มีกำไรและแข่งขันได้
รวมทั้งช่วยวางแผนการผลิต - การตั้งราคาขายที่มีกำไรและแข่งขันได้ :
การมีโรงงานกระจายอยู่ใน 2 ภาค ซึ่งมีฤดูกาลของยางผลัดใบต่างกัน
จึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย

- มีสินค้าจำหน่ายอย่างสม่ำเสมอและจัดส่งตรงตามกำหนด : จากการเป็น
ผู้ผลิตรายใหญ่สุดของโลก ทำให้บริษัทสามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า : บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย : บริษัทฯ
ได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

2. ลักษณะลูกค้า

ลูกค้าของบริษัทส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน
เพราะบริษัทฯ ได้ส่งมอบสินค้าและบริการแก่ลูกค้าด้วยความซื่อสัตย์
โดยให้ความช่วยเหลือและแก้ไขปัญหาต่าง ๆ เมื่อลูกค้าต้องการ
อีกทั้งมีความความยืดหยุ่นในเรื่องของสินค้าขาดหรือเกิน 3. กลุ่มลูกค้าเป้าหมาย
กลุ่มลูกค้าเป้าหมาย คือ ผู้ผลิตผลิตภัณฑ์จากยาง ซึ่งใช้น้ำยางข้นเป็นวัตถุดิบในการผลิต เช่น
ถุงมือยาง เส้นด้ายยางยืด หัวนมยาง ถุงยางอนามัย เป็นต้น 4.
การจำหน่ายและช่องทางการจัดจำหน่าย

  การจำหน่าย สัดส่วน - ในประเทศ 53% - ต่างประเทศ 47% ลูกค้าในต่างประเทศ ได้แก่
  ประเทศเกาหลี มาเลเซีย สหรัฐ ยุโรป อินเดียฯ ช่องทางการจัดจำหน่าย
  สัดส่วนการจัดจำหน่าย - จำหน่ายตรงถึงผู้ผลิตผลิตภัณฑ์ยาง -ในประเทศ 38%

  - ผ่าน Trader - ต่างประเทศ 25%

  - จำหน่ายตรงถึงบริษัทในเครือ -ในประเทศ 15%

  - ผ่านผู้แทนจำหน่าย - ต่างประเทศ 13%

- จำหน่ายตรงถึงผู้ผลิตผลิตภัณฑ์จากยาง - ต่างประเทศ 9%
กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 30 ของรายได้รวมของกลุ่ม

  (ข) สภาพการแข่งขันในอุตสาหกรรม

1. จำนวน : ในปี 2543 มีผู้ผลิตน้ำยางข้นรายเล็กเกิดขึ้นหลายราย คาดว่า
ปัจจุบันมีผู้ผลิตในประเทศประมาณ 60 กว่าราย โดยประมาณร้อยละ 80 อยู่ในภาคใต้
ผู้ผลิตรายใหญ่มีอยู่เพียงประมาณ 20 ราย ซึ่งกลุ่มไทยรับเบอร์ฯ เป็นกลุ่มที่มีโรงงานมากที่สุด คือ 6
โรงงาน

  2. ขนาดของคู่แข่งขัน และ ส่วนแบ่งการตลาด

  []ตารางส่วนแบ่งการตลาดน้ำยางข้น ในปี 2540-2543 (%) :

  ที่มา : สถาบันวิจัยยางแห่งประเทศไทย และบริษัท

ในปี 2543 กลุ่มไทยรับเบอร์ฯ มีส่วนแบ่งการตลาดของการจำหน่ายในประเทศที่สัดส่วนร้อยละ
28.62 การส่งออกที่ร้อยละ 17.25 และ การขายรวมของประเทศที่ร้อยละ 21.80
โดยส่วนแบ่งการตลาดของการขายรวมของประเทศมีแนวโน้มเพิ่มขึ้นติดต่อกันมา 3 ปีแล้ว
จากร้อยละ 15.04 ในปี 2541 เป็นร้อยละ 20.15 ในปี 2542 และร้อยละ 21.80 ในปีที่ผ่านมา
จัดเป็นผู้นำตลาดที่มีส่วนแบ่งการตลาดสูงสุดต่อเนื่องมานาน

3. แนวโน้มภาวะอุตสาหกรรมและสภาพการแข่งขันในอนาคต อุตสาหกรรมน้ำยางข้น
มีความเกี่ยวข้องกับธุรกิจการเกษตรของประเทศโดยตรง
มีชาวสวนยางพาราซึ่งมีจำนวนมากรายเป็นผู้จัดหาวัตถุดิบให้
ผลผลิตน้ำยางข้นที่ได้จะเป็นวัตถุดิบพื้นฐานของการผลิตผลิตภัณฑ์จากยาง เช่น ถุงมือยาง
ถุงยางอนามัย เส้นด้ายยางยืด หัวนมยางฯ
ซึ่งเป็นสินค้าที่เกี่ยวข้องกับชีวิตประจำวันและภาวะเศรษฐกิจ ปี 2543
ปริมาณการผลิตรวมของโลกอยู่ที่ประมาณ 1,000,000 ตันน้ำต่อปี
ประเทศไทยเป็นผู้ผลิตรายใหญ่ของโลกในสัดส่วนร้อยละ 50 คือ ผลิตประมาณ 500,000 ตัน
โดยผลิตเพื่อใช้ในประเทศ 200,000 ตัน (ร้อยละ 40) และส่งออก 300,000 ตัน (ร้อยละ 60)
ซึ่งการใช้ในประเทศมีแนวโน้มสูงขึ้นจากร้อยละ 18 เป็น 25 และ 40 ในปี 2541-2543
ตามลำดับ เป็นผลจากการย้ายฐานการผลิตของผู้ผลิตถุงมือยางรายใหญ่ของโลกจากมาเลเซียมาไทย
ในปี 2544 คาดว่า ภาวะการชะลอตัวในอัตราการเติบโตของเศรษฐกิจในประเทศผู้ใช้รายใหญ่
เช่น สหรัฐอเมริกา และญี่ปุ่น
จะมีผลต่อความต้องการใช้และราคาขายที่อาจเปลี่ยนแปลงลดลงเล็กน้อยเมื่อเทียบกับปี 2543

  (3) การจัดหาผลิตภัณฑ์ (ก) ลักษณะการจัดหา

กลุ่มน้ำยางข้น มีโรงงานรวมจำนวน 6 โรงงาน กระจายที่ตั้งในภาคตะวันออก 3 โรงงาน
และภาคใต้ 3 โรงงาน ปี 2543 ทางกลุ่มฯ มีกำลังการผลิตเต็มที่รวม 213,000 ตัน
อัตราการใช้กำลังการผลิตที่ร้อยละ 54 จัดเป็นผู้ผลิตรายใหญ่ที่สุดของประเทศและของโลก
มีสัดส่วนการผลิตร้อยละ 22.81 และ 11 (ปริมาณการผลิตรวมของโลกประมาณ 1,000,000 ตัน)
ตามลำดับ

  []ตารางปริมาณการผลิตน้ำยางข้น ในปี 2540-2543 (ตัน-ยางน้ำ) :

  ที่มา : - สถาบันวิจัยยางแห่งประเทศไทย และบริษัท

- ปริมาณการผลิตรวม 500,000 ตันในปี 2543 ประมาณการโดยบริษัท

ทางกลุ่มฯ มีนโยบายการผลิตที่สำคัญ คือ ผลิตตามสูตรที่ลูกค้าต้องการ และ
ทำให้น้ำยางสามารถรักษาความเข้มข้นตามมาตรฐานให้ได้นานที่สุด ในการจัดหาวัตถุดิบหลัก คือ
น้ำยางพาราสด จัดซื้อจากในประเทศ ร้อยละ 100 โดยจะรับซื้อจากชาวสวน หรือพ่อค้าคนกลาง
ซึ่งมีจำนวนมากรายกระจายตามพื้นที่ต่างๆ ที่ใกล้โรงงาน เพื่อให้ได้วัตถุดิบในราคาต่ำ
สำหรับวัตถุดิบรอง คือ สารเคมี เพื่อรักษาสภาพน้ำยาง จัดซื้อจากในประเทศ ร้อยละ 90
และจากต่างประเทศ ร้อยละ 10 ผู้จำหน่ายในประเทศมีประมาณ 15 ราย
ผู้จำหน่ายในต่างประเทศมี 2 ราย โดยนำเข้าจากประเทศจีนและมาเลเซีย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่าย (Supplier) รายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
ในปีที่ผ่านมา มีผู้ผลิตผลิตภัณฑ์จากยางย้ายฐานการผลิตจากประเทศมาเลเซียมาไทย
และมาเลเซียยังได้นำเข้าน้ำยางข้นจากไทย เพราะมาเลเซียลดพื้นที่การปลูกยางพารา
ทำให้เกิดภาวะความต้องการใช้น้ำยางข้นสูงขึ้นในปีที่ผ่านมา ราคาซื้อเฉลี่ยน้ำยางพาราสูงขึ้นเป็น
22.47 บาทต่อกก.ยางแห้ง จากราคาประมาณ 18.84 บาทต่อก.ก.ยางแห้ง ในปี 2542
หรือเพิ่มขึ้นร้อยละ 19.27 อย่างไรก็ตามราคาขายน้ำยางข้นก็มีการปรับตัวสูงขึ้นเช่นกัน
โดยเพิ่มเป็น 19.11 บาทต่อกก.ยางน้ำ จาก 16.98 บาทต่อกก.ยางน้ำในปี 2542
หรือเพิ่มขึ้นร้อยละ 12.54

(ข) ผลกระทบต่อสิ่งแวดล้อม กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม
ภายในระยะเวลา 3 ปีที่ผ่านมา
ทางกลุ่มได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย เพื่อควบคุมสิ่งแวดล้อม
จำนวนเงินรวม 7.11 ล้านบาท สำหรับในปี 2544
มีการตั้งงบประมาณค่าใช้จ่ายเกี่ยวกับบ่อน้ำเสียประมาณ 3 ล้านบาท ในการปฏิบัติงานจริง
ทางกลุ่มได้ทยอยปรับปรุงระบบการผลิตให้เข้าสู่ระบบ ISO14000
เพื่อให้ระบบการควบคุมสิ่งแวดล้อมเป็นไปตามกฏหมายและมาตรฐานสากล ปัจจุบันมี 4
บริษัทในกลุ่มน้ำยางข้นได้ใบรับรองระบบคุณภาพมาตรฐาน ISO9002 อันประกอบด้วย
บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย) บจก.ไทยรับเบอร์แอนด์ลาเท็คซ
บจก.โอเรียน์สุราษฎร์รับเบอร์ลาเท็คซ์ และ บจก.ภูเก็ตลาเท็กซ์ สำหรับในระบบบำบัดน้ำทิ้ง
ทางกลุ่มสามารถควบคุมค่า BOD (Bio-chemical Oxygen Demand)
ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3 ปีที่ผ่านมา
เกิดปัญหาสิ่งแวดล้อมเพียงหนึ่งครั้ง คือ ในปี 2543 บ่อน้ำเสียของบจก.คิววันเกิดการพังทลาย
ทำให้น้ำเสียไหลลงสู่แม่น้ำ และถูกสั่งปิดโรงงานเป็นระยะเวลา 1 เดือน เพื่อซ่อมแซมบ่อน้ำเสีย
ปัจจุบันได้เปิดดำเนินการแล้ว (4) งานที่ยังไม่ได้ส่งมอบ ไม่มี กลุ่มเส้นด้ายยางยืด : (1)
ลักษณะผลิตภัณฑ์หรือบริการ (ก) ผลิตภัณฑ์หลัก คือ เส้นด้ายยางยืด (Rubber Thread)
วัตถุดิบสำคัญ คือ น้ำยางข้น ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อไปเป็นวัตถุดิบในการประกอบสิ่งทออีกต่อหนึ่ง เช่น ชุดชั้นในสุภาพสตรี
ขอบเอวกางกางยืดหรือกางเกงกีฬา ฯ (ข)
ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ
บริษัทได้รับการส่งเสริมการลงทุนจากคณะกรรมการส่งเสริมการลงทุน
ปัจจุบันยังอยู่ในระหว่างการได้รับสิทธิประโยชน์ทางภาษี (2) การตลาดและภาวะการแข่งขัน (ก)
นโยบายและลักษณะการตลาด 1. กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

- มีการบริการหลังการขาย โดยมีตัวแทนประจำท้องถิ่นดูแลรักษาตลาด -
การรับประกันคุณภาพสินค้าจนส่งถึงผู้บริโภค

2. การจำหน่ายและช่องทางการจำหน่าย สัดส่วนการจำหน่ายในประเทศ อยู่ที่ร้อยละ 15
ของยอดขายรวมบริษัทจะจำหน่ายผ่านตัวแทนจำหน่าย สำหรับตลาดต่างประเทศ
มีสัดส่วนการจำหน่ายสูงถึงร้อยละ 85 ของยอดขายรวม โดยจัดจำหน่ายผ่านผู้จัดจำหน่ายในท้องถิ่น
ตลาดที่สำคัญ ได้แก่ จีน ฮ่องกง เกาหลี สหรัฐอเมริกาฯ

(ข) สภาพการแข่งขันในอุตสาหกรรม อุตสาหกรรมเส้นด้ายยางยืด
เป็นอุตสาหกรรมต่อเนื่องจากน้ำยางข้น จัดอยู่ในประเภทผลิตภัณฑ์จากยาง
โดยเป็นสินค้ากึ่งสำเร็จรูปของอุตสาหกรรมสิ่งทอ บริษัทเป็นผู้ผลิตรายใหญ่อันดับ 3 ของในประเทศ
จากจำนวน 4 ราย และอันดับ 7 ของโลก คู่แข่งขันอยู่ในต่างประเทศเป็นส่วนใหญ่ คือ มาเลเซีย
อินโดนีเซีย และเวียดนาม สภาวะการแข่งขันในปัจจุบันและแนวโน้มในอนาคต
อยู่ในระดับที่ไม่รุนแรงนัก
เพราะความต้องการสินค้าของตลาดโลกยังอยู่ในปริมาณที่ใกล้เคียงกับกำลังการผลิตรวม

  (3) การจัดหาผลิตภัณฑ์ (ก) ลักษณะการจัดหา

บจก.เวิลด์เฟล็กซ์ มีโรงงานตั้งอยู่ในจังหวัดระยอง กำลังการผลิตเต็มที่ 7,000 ตันต่อปี
นโยบายการผลิตที่สำคัญ คือ ผลิตสินค้าให้ได้ที่ลูกค้าต้องการ ในการจัดหาวัตถุดิบหลัก คือ น้ำยางข้น
บริษัทจัดซื้อจากในประเทศ ร้อยละ 100 โดยซื้อจากบริษัทแม่
จัดได้ว่ามีความเสี่ยงจากการพึ่งพิงผู้จัดจำหน่ายเพียงรายเดียว
แต่บริษัทไม่มีปัญหาการขาดแคลนวัตถุดิบ เพราะบริษัทแม่เป็นผู้ผลิตน้ำยางข้นรายใหญ่สุดของโลก
สำหรับสารเคมี จะซื้อจากต่างประเทศเป็นส่วนใหญ่ ในปีที่ผ่านมา ราคาซื้อน้ำยางข้นเพิ่มขึ้นร้อยละ
12.54 อย่างไรก็ตาม บริษัทสามารถจำหน่ายสินค้าในราคาที่สูงขึ้นเช่นกัน
โดยสามารถเพิ่มราคาขายได้ในสัดส่วนร้อยละ 14 ราคาวัตถุดิบน้ำยางข้นที่สูงขึ้นในปีที่ผ่านมา
จึงไม่กระทบต่อการทำกำไรบริษัท

(ข) ผลกระทบต่อสิ่งแวดล้อม ในกระบวนการผลิตของบริษัท จะต้องมีระบบการบำบัดน้ำก่อนทิ้ง
บริษัทได้ลงทุนในขบวนการบำบัดน้ำทิ้งไม่น้อยกว่า 10 ล้านบาท ทำให้ขบวนการบำบัดมีประสิทธิภาพ
(4) งานที่ยังไม่ได้ส่งมอบ ไม่มี